ZAPISNIK 9. SJEDNICE ŠKOLSKOG ODBORA

održane 16. studenog 2015. godine

Prisutni: Katica Pejakić, Krunoslav Bajzec, Ljiljana Popovački Račić, Lidija Ilijaš, Mirjana Eršek

Odsutni: Danijel Drviš, Marija Bažulić

Ostali prisutni: Eduard Kovačević-ravnatelj Škole, Ivana Coha Kontrec - zapisničarka

Sjednica je počela u 18.15.

Zapisnik sa prošle sjednice je jednoglasno prihvaćen.

Ad.1.

Predsjednica Školskog odbora, pozdravila je sve prisutne, te predložila slijedeći:

D N E V N I R E D

1. Davanje prethodne suglasnosti Školskog odbora Odluci ravnatelja (zbog potrebe posla) - zamjena za bolovanje učiteljice 1.c razreda,

2. Odluka po natječaju - razredna nastava, zamjena za bolovanje učiteljice 1. d razreda,

3. Iskazivanje potrebe - zamjena za bolovanje učiteljica 3.a i 4. d razreda,

4. Izvješće ravnatelja o mjerama i postupcima - dogradnja škole,

5. Obavijest o 1. sjednici Vijeća učenika i konstituirajućoj sjednici Vijeća učenika,

6. Razno

Dnevni red je jednoglasno prihvaćen. Nadopuna dnevnog reda nije bilo.

Ad.1.

Ravnatelj je izvijestio Školski odbor kako je učiteljica 1.d razreda na bolovanju. Škola je dobila suglasnost za zapošljavanje od Ureda državne uprave, objavljen je natječaj te je sukladno Odluci ravnatelja zaposlena gospođa Maja Smrekar. Gospođa Smrekar radila je na zamjeni u Stubici, ima položen stručni ispit te ravnatelj ističe kako je zadovoljan njenim radom u ovih 15 dana. Na prijedlog ravnatelja Školski odbor daje jednoglasnu suglasnost.

Ad.2.

Po natječaju za zamjenu za učiteljicu Mirjanu Bek-Đurin stigle su molbe sljedećih kandidata:

1. Ane Pilipović iz Podgorja Bistričkog,

2. Mihaele Colarić iz Zaprešića,

3. Ivane Jumić iz Zagreba,

4. Mateje Sudec iz Hrašćina-Trgovišća i

5. Maje Smrekar iz Oroslavja.

Prijedlog ravnatelja je da se zaposli Maja Smrekar budući da je iznimno zadovoljan njenim radom. Magistra je primarne edukacije, ima radnog iskustva i ugodna je u pristupu prema djeci i kolegama.

Školski odbor je suglasan sa zapošljavanjem po natječaju Maje Smrekar.

Ad.3.

Ravnatelj je izvijestio Školski odbor kako su u međuvremenu još dvije učiteljice otišle na bolovanje. Učiteljica Fundurulić vratila se dok je učiteljica Jumić još na bolovanju. Ukoliko će njeno bolovanje potrajati duže od očekivanog morat će uzeti zamjenu.

Također, škola je raspisala natječaj za matematiku ( zamjena za Sandru Bećarević ) budući da je s učiteljicom Kerman Suzanom radni odnos prestao sporazumnim raskidom. Budući da je pristigla samo molba od gospodina Stevice Fundurulića koji je inženjer strojarstva ravnatelj ga je zaposlio do 60 dana. G. Fundurulić još nema pedagoške kompetencije (a hospitaciju će s njim odraditi učiteljica Šaban Božica), a s obzirom da je teško zaposliti matematičara, pratit ćemo njegov rad te ako ne bude druge mogućnosti zaposlit ćemo ga do 5 mjeseci sukladno Zakonu.

Ad.4.

Ravnatelj je članove odbora obavijestio o radovima u Jablanovcu. Preuređenjem školskog stana dobio se prostor kotlovnice, male blagavaonice i male učionice.

Što se tiče dogradnje matične škole, izvedbeni projekti su vračeni županiji, te se trenutno otklanjaju nedostaci u samom projektu. Kada prepravci budu završeni, platit ćemo račune i nakon toga je projektna dokumentacija gotova.

Pripreme za ulaznu rampu su gotove i kroz dva naredna tjedna bi trebala biti postavljena.

Što se tiče ograde u Gornjoj Bistri zaprimili smo 4 ponude od kojih je najpovoljnija ponuda g. Vidovića. U petak će domontirati staru, a u subotu montirati novu ogradu.

Ad.5.

Vijeće roditelja izabralo je gospođu Mirjanu Eršek za novi mandat predsjednice Vijeća. Učenica Marija Kerep izabrana je za predsjednucu Vijeća učenika.

Ad.6.

Razno:

Gospođa Mirjana Eršek predložila je (sukladno prijedlozima roditelja sa Vijeća roditelja) da se u školski Kurikulum ponovno uvrsti škola u prirodi.

Također je postavila pitanje vezano za uvođenje e- dnevnika. Roditelji se sve više interesiraju za njihovo uvođenje te ističe kako je potrebno maksimalno se založiti za njihovo uvođenje.

Ravnatelj Kovačević i gospođa Pejakić objasnili su kako je uvođenje e- dnevnika vezano za velike troškove (nabava mrežnog routera, tokena, jaka internet veza, računala.. )

Ravnatelj je obavijestio odbor kako je škola obavijestila Ministarstvo o prometnoj nesreći u kojoj je ozlijeđen učenik naše škole.

Što se tiče ulazne rampe u matičnoj školi, ravnatelj ističe zahvalnost općini koja je financirala njenu nabavu i postavljanje. Bit će kupljeno još otprilike 20 daljinskih (sa rampom dolazi 50 komada). Sveukupni trošak iznosi otprilike 30.000 kuna.

Budući da nije bilo dodatnih pitanja i prijedloga, sjednica je završila u 19:10 sati.

Zapisničar: Predsjednica Školskog odbora:

Ivana Coha Kontrec Katica Pejakić

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

KLASA:602-03/15-01/125

URBROJ:238-30-07-15-02

U Poljanici Bistranskoj, 17. studenog 2015. godine